**Հ Ա Շ Վ Ե Տ Վ Ո Ւ Թ Յ Ո Ւ Ն**

**ԿԱՌԱՎԱՐՈՒԹՅԱՆ 2021-2026 ԹՎԱԿԱՆՆԵՐԻ ԳՈՐԾՈՒՆԵՈՒԹՅԱՆ ՄԻՋՈՑԱՌՈՒՄՆԵՐԻ ԾՐԱԳՐՈՒՄ ՆԵՐԱՌՎԱԾ ՀՀ ՆԳՆ ԿՈՂՄԻՑ 2024Թ. ԸՆԹԱՑՔՈՒՄ ԻՐԱԿԱՆԱՑՎԱԾ ՄԻՋՈՑԱՌՈՒՄՆԵՐԻ ՎԵՐԱԲԵՐՅԱԼ**

|  |  |  |  |  |  |
| --- | --- | --- | --- | --- | --- |
| Ծրագրի հերթական համարը | Նպատակը | Միջոցառումների անվանումները | Միջոցառումների իրականացման արդյունքները | Միջոցառումների չկատարման, այդ թվում՝ սահմանված ժամկետում,  պատճառները | Ծանոթագրություն |
| 1 | 2 | 3 | 4 | 5 | 6 |
| **Ներքին գործերի նախարարություն** | | | | | |
| **Միգրացիայի և քաղաքացիության ծառայություն** | | | | | |
| 9․2․ | Միգրացիայի և քաղաքացիության ծառայության առաջին կազմի ամբողջությամբ վերապատրաստում | Միգրացիայի և քաղաքացիության ծառայության առաջին կազմը ձևավորելու նպատակով Միգրացիոն ծառայության և Անձնագրային և վիզաների վարչության աշխատակիցների վերապատրաստման կազմակերպում | 2024 թվականին Միգրացիայի և քաղաքացիության ծառայության աշխատակիցների շրջանում իրականացվել է թվով 505 աշխատակցի վերապատրաստում, որից 470 աշխատակից մասնակցել է բանավոր քննությանը, նվազագույն շեմը չեն հաղթահարել 51 աշխատակից։ Այսպիսով, վերապատրաստումների գործընթացն ամբողջությամբ իրականացվել է։ |  |  |
| 10․ | Միգրացիոն գործընթացների կառավարմանն ուղղված համակարգերի թվայնացման տեխնիկական բազայի ստեղծում | Միգրացիոն գործընթացների կառավարմանն ուղղված համակարգերի թվայնացում | 2024 թվականին մեկնարկել են միգրացիոն գործընթացների կառավարման համակարգերի թվայնացմանն ուղղված աշխատանքները։ Թվայնացման տեխնիկական բազան նախատեսվում է ստեղծել դրամաշնորհային միջոցներով՝ 2022 թվականին հոկտեմբերի 3-ին և 28-ին ստորագրված «Հայաստանի Հանրապետության և Եվրոպական հանձնաժողովի միջև «ԵՄ-ն դիմակայուն և հաշվետու հաստատությունների համար ոստիկանության և միգրացիոն բարեփոխումներն ու մարդու իրավունքների պաշտպանությունը Հայաստանում» ֆինանսավորման համաձայնագրի շրջանակներում իրականացվող ծրագրի շրջանակներում։  Ազգային ժողովը 2025թ․ հունվարի 23-ին երկրորդ ընթերցմամբ և ամբողջությամբ ընդունել է քաղաքացիության շնորհման և դադարեցման գործընթացների թվայնացման օրենսդրական փաթեթը, որը հանդիսանում է թվայնացման գործընթացի 1-ին բաղադրիչը։ Այս համատեքստում հատկանշական է, որ քաղաքացիության գործերի կառավարման էլեկտրոնային համակարգի ներդրման նպատակով հայտարարված մրցույթի արդյունքները կամփոփվեն 2025թ․ հունվարին։ Համակարգի ներդրման ակնկալվող սկիզբը 2026թ․ հունվարի 1-ն է։  Թվայնացման մյուս բաղադրիչը oտարերկրացիներին Հայաստանի Հանրապետությունում կացության և բնակության հարցերով մատուցվող ծառայությունների էլեկտրոնային միասնական հարթակի ներդրումն է, որի կենսագործման նպատակով մշակված «Օտարերկրացիների մասին» ՀՀ օրենքում փոփոխություններ և լրացումներ կատարելու մասին» օրենքի նախագծի վերաբերյալ ՀՀ արդարադատության նախարարության կողմից ստացված պետական-իրավական փորձաքննության եզրակացության արդյունքները ամփոփման փուլում են, ինչից հետո հնարավոր սեղմ ժամկետում նախագիծը կներկայացվի Վարչապետի աշխատակազմ։  Թվայնացվելու են նաև ՀՀ-ում ապաստանի տրամադրման գործընթացները, որի համատեքստում ներքին գործերի նախարարության կողմից նախապատրաստված՝ «Փախստականների և ապաստանի մասին» ՀՀ օրենքում փոփոխություններ և լրացումներ կատարելու մասին» օրենքի նախագիծը դրվել է արտաքին շրջանառության։  Վերոհիշյալ երեք օրինագծերի ընդունումից հետո անհրաժեշտություն կառաջանա նաև մշակել դրանցից բխող ենթաօրենսդրական ակտերի նախագծեր։  Հարկ է նշել նաև, որ մշակման փուլում է գտնվում ՀՀ կառավարության 26․10․2023թ․ թիվ 1864-Ն, ինչպես նաև 14․07․2005թ․ թիվ 1231-Ն որոշումներում փոփոխություններ կատարելու նախագծերը, որոնց նպատակը ժամանակավոր պաշտպանության /փախստականի/ վկայականների վավերականության ժամկետների երկարաձգման, դրանց կորստի, փոխանակման դիմումները, ինչպես նաև փաստացի բնակության հիմքով հաշվառման դիմումներն առցանց եղանակով ներկայացնելու հնարավորության ընձեռումն է։ |  |  |
| 15․ | Հետընդունման (ռեադմիսիայի) գործընթացների արդյունավետ կազմակերպում՝ այդ բնագավառում ստանձնած միջազգային պարտավորություններին համապատասխան | Հետընդունման (ռեադմիսոն) համաձայնագրերի աշխարհագրության ընդլայնում և ոլորտում թվային լուծումների կիրառում | 2024 թվականին վավերացվել է «Հայաստանի Հանրապետության Կառավարության և Ավստրիայի Դաշնային Կառավարության միջև` «Հայաստանի Հանրապետության Եվրոպական Միության միջև առանց թույլտվության բնակվող անձանց հետ ընդունման (ռեադմիսիայի) մասին» համաձայնագիրը։   Ներկայումս ՀՀ կառավարության և Ալբանիայի Հանրապետության, Ղազախստանի Հանրապետության Ուկրաինայի, Մոլդովայի Հանրապետության, Իսլանդիայի Հանրապետության և Մոնտենեգրոյի և Վրաստանի կառավարությունների միջև առանց թույլտվության բնակվող անձանց հետ ընդունման (ռեադմիսիայի) մասին համաձայնագրերի նախագծերը գտնվում են հաստատման փուլում են։  2019 թվականից ի վեր շահագործվում է նաև ռեադմիսիոն հայցերի կառավարման էլեկտրոնային համակարգը /ՌՀԿԷՀ/։ |  |  |

**ՀՀ ներքին գործերի նախարարություն**